News Update: Cathie Wood เปิดตัวกองทุนใหม่ ‘Ark Venture Fund’ ตั้งเป้านักลงทุนรายย่อย ลงทุน VC ด้วยเงินเริ่มต้นเพียง $500 เท่านั้น - FINNOMENA
Cathie Wood เปิดตัวกองทุน Venture Capital (VC) กองใหม่ โดยตั้งเป้าไปที่นักลงทุนรายย่อย ด้วยเงินทุนเริ่มต้นเพียง $500 เท่านั้น
28 ก.ย. 2565

Cathie Wood เปิดตัวกองทุน Venture Capital (VC) กองใหม่ โดยตั้งเป้าไปที่นักลงทุนรายย่อย ด้วยเงินทุนเริ่มต้นเพียง $500 เท่านั้น
Venture Capital (VC) หรือธุรกิจเงินร่วมลงทุน ถือเป็นแหล่งเงินทุนอีกรูปแบบหนึ่งที่สามารถสนับสนุนด้านการเงินให้แก่ธุรกิจได้ โดยมักจะมีการลงทุนร่วมทุนในบริษัทนอกตลาดหลักทรัพย์ ซึ่งโดยปกติมักจะไม่ได้เปิดลงทุนกับบุคคลทั่วไปเพราะมีความเสี่ยงสูง
Ark Invest ให้รายละเอียดเมื่อวันอังคารที่ผ่านมาว่า (27 ก.ย.) Ark Venture Fund กองทุนใหม่ของบริษัทจะลงทุน 70% ในบริษัทนอกตลาดหลักทรัพย์ และอีก 30% ในบริษัทมหาชน โดยมีกลยุทธ์ตามแบบฉบับของ Ark คือ ลงทุนในบริษัทนวัตกรรมที่ใช้เทคโนโลยี
นักลงทุนรายย่อยสามารถลงทุนในกองทุนใหม่ดังกล่าวผ่านแอปที่ชื่อว่า Titan ซึ่งเป็นบริษัทสตาร์ทอัพที่ได้รับการสนับสนุนโดย Andreessen Horowitz
Cathie Wood ให้สัมภาษณ์กับ CNBC ว่า Ark วางเดิมพัน 2 เท่าในหุ้นนวัตกรรม โดยบริษัทกำลังเปลี่ยนจากโซเชียลมีเดียและการตลาด ไปสู่การกระจายไปยังผู้บริโภคโดยตรง ตอนนี้ Ark กำลังนำเสนอสิ่งที่นักลงทุนไม่สามารถเข้าถึงได้มาก่อน ซึ่งมันน่าตื่นเต้นมาก
Ark Invest ระบุว่า กองทุน Ark Venture Fund เก็บค่าธรรมเนียมการจัดการคงที่อยู่ที่ 2.75% โดยอัตราส่วนค่าใช้จ่ายทั้งหมดของกองทุนจะอยู่ที่ 4.22%
Ark ออกกองทุนใหม่มาในช่วงเวลาที่ผลตอบแทน ARKK กองทุนเรือธงของบริษัทนั้นย่ำแย่ โดย ARKK ร่วงลงกว่า 60% ในปีนี้ และร่วงมากกว่า 70% จากระดับสูงสุดในรอบ 52 สัปดาห์ในเดือน พ.ย.
อ้างอิง:
https://www.cnbc.com/2022/09/27/cathie-woods-new-fund-gives-small-investors-access-to-the-vc-market-for-just-500.html 
https://www.disruptignite.com/blog/introduction-to-venture-capital 
https://classic.set.or.th/set/enterprise/html.do?name=vc#:~:text=Venture%20Capital%20(VC)%20%E0%B8%AB%E0%B8%A3%E0%B8%B7%E0%B8%AD%E0%B8%98%E0%B8%B8%E0%B8%A3%E0%B8%81%E0%B8%B4%E0%B8%88,%E0%B8%98%E0%B8%B8%E0%B8%A3%E0%B8%81%E0%B8%B4%E0%B8%88%E0%B9%80%E0%B8%A3%E0%B8%B4%E0%B9%88%E0%B8%A1%E0%B8%A1%E0%B8%B5%E0%B8%A3%E0%B8%B2%E0%B8%A2%E0%B9%84%E0%B8%94%E0%B9%89 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA